Հասսադ Ֆուդ

thumb|«Հասսադ ֆուդ» ընկերության գլխամասը Դոհայում

**«Հասսադ ֆուդ»** ընկերությունը Կատարի ներդրումային մարմնի ներդրումային ճյուղերից է, որն առաջնային ուշադրություն է դարձնում գյուղատնտեսության ոլորտին:Ընկերությունն ունի հայտարարված նպատակ՝ բավարարել Կատարի սննդի պահանջարկի 60%-ը։

## Պատմություն
«Հասսադ ֆուդ»-ը ստեղծվել է 2008 թվականին՝ նպատակ ունենալով բավարարել Կատարի ներքին պարենային պահանջարկը։

## Ներդրումներ
2013 թվականի հունիսին հայտարարվեց, որ ընկերությունը նախատեսում է 500 միլիոն դոլար ներդնել Հնդկաստան՝ սուրճի, բրնձի և հիլի արտադրությունն ապահովելու համար։

Որպես վերոնշյալ նպատակի մաս, ընկերությունը 2013 թվականի ապրիլին ձեռք բերեց հնդկական սննդի արտադրության *Bush Foods Overseas Ltd* ընկերության մեծամասնական սեփականությունը։  2014 թվականի դեկտեմբերին *Hassad Food-ը* ներկայացրել է առաջին տեղեկատվական զեկույցը *Bush Food Overseas Ltd*-ի դեմ այն ​​հիմքով, որ նրանք իբր կեղծել են իրենց ֆինանսական հաշվետվությունները և գույքագրման գրառումները։

2014 թվականի հոկտեմբերին «Hassad Food»-ը պաշտոնապես հայտարարել է նաև 400 միլիոն դոլար ներդնելու իր մտադրության մասին Թուրքիայի գյուղատնտեսության ոլորտում։ 2015 թվականի ապրիլին ընկերությունը հայտնել է նաև Սուդանում 1 միլիարդ դոլարի ներդրման իր ծրագրերի մասին։

## Դուստր ձեռնարկություններ
### Հասսադ Ավստրալիա

Հիմնադրված լինելով 2009 թվականի նոյեմբերից, ընկերության Օվկիանիայում տեղակայված դուստր ձեռնարկությունը՝ «Հասսադ Ավստրալիա»-ն, ներկայացնում է իր առաջին նշանակալի արտասահմանյան ներդրումը։ Հիմնադրամի տնօրենն է Լինդսի Ֆալվին։ 2013 թվականի հոկտեմբերին «Հասսադ Ավստրալիա»-ի տարեկան արտադրությունը գնահատվում էր 100,000 ոչխար և 150,000 տոննա հացահատիկ։

2014 թվականի հունիսի դրությամբ «Հասսադ Ավստրալիա»-ն ունի տասներեք ֆերմա՝ 750,000 հա տարածքով։ Ավստրալիայում՝ ոչխարների և ցորենի արտադրության նպատակով։

Ավստրալիայի գյուղատնտեսության ոլորտում ընկերության ընդհանուր ներդրումները 2015 թվականի դրությամբ գնահատվել են 500 միլիոն ԱՄՆ դոլար։

Հատկանշական է նաև, որ քննադատություններ են հնչել Ավստրալիայում ընկերության հողազավթման գործողությունների վերաբերյալ։

Մինչև 2017 թվականը «Հասսադ ֆուդ»-ը ներդրել էր ավելի քան 500 միլիոն դոլար՝ Ավստրալիայում գյուղատնտեսական առաջնակարգ հողեր գնելու համար՝ 3000 քառակուսի կիլոմետրի չափով՝ հինգ անշարժ գույքով Նոր Հարավային Ուելսում, մեկը՝ Վիկտորիայում, մեկը՝ Քվինսլենդում, երեքը՝ Հարավային Ավստրալիայում և երեքը՝ Արևմտյան Ավստրալիայում։

Ամբողջ «Հասսադ Ավստրալիա»-ի ձեռնարկության պատմությունը հրապարակվել է 2019 թվականին Լինդսի Ֆալվիի կողմից։

### «Զուլալ օազիս»
«Զուլալ օազիս»-ը ձևավորվել է որպես «Հասսադ ֆուդ»-ի դուստր ձեռնարկություն 2013 թվականին՝ որպես համատեղ ձեռնարկությու*ն Oasis Agrotechnology, S.L* իսպանական ընկերության հետ, որը չորս իսպանական ընկերությունների կոնսորցիում է Ալմերիայում։ Օազիսը և նրա բաղկացուցիչ ընկերությունները Ալմերիայում մշակում են ավելի քան 30,000 հեկտար գյուղատնտեսական նշանակության հողատարածք։

Oasis-ը պատասխանատու էր իր անդամներից մեկի սեփական հիդրոպոնիկ տեխնոլոգիայի ադապտացիայի համար՝ այն համապատասխանեցնելով Ծոցի յուրահատուկ բնակլիմայական պայմաններին, այսինքն՝ շատ բարձր ամառային ջերմաստիճանին և բարձր խոնավությանը։

«Զուլալ օազիս»-ը ամբողջ տարվա ընթացքում հասել է բանջարեղենի արտադրության, ինչը եզակի է Կատարում՝ զարգացնելով չոր օդի հովացման համակարգ, որը չի օգտագործում ջուր՝ ի տարբերություն լայնորեն կիրառվող գոլորշիացման հովացման համակարգերի։

«Զուլալ օազիս»-ի արտադրած բանջարեղենի մինչև 87%-ը դասակարգվում է ԵՄ ստանդարտների բարձրագույն կատեգորիայի մեջ, և ընդամենը 1%-ից պակասն է դուրս մնում այդ ցանկից։

Քանի որ Կատար ներմուծվող մրգերի և բանջարեղենի ներմուծման 98%-ը իրականացվում է Սաուդյան Արաբիայի միջոցով (մեկ ճանապարհով), «Զուլալ օազիս»-ի առաջնային նպատակը Կատարի բանջարեղենի ներքին սպառման արտադրանքի բաժինը 50-ից 70 տոկոսին հասնելն է։

Ընկերության հիմնական արտադրամասը գտնվում է Ալ-Շահանիայում՝ որպես գիտահետազոտական ջերմոց, որն օգտագործում է հատուկ մշակված չոր օդի հովացման և մշակաբույսերի աճեցման համակարգ։ Այս համակարգը նախատեսված է ավելի ծախսարդյունավետ լինելու համար, ինչպես նաև կենսունակ մշակաբույսերի ընտրանքի շրջանակը լայնացնելու նպատակով։

Ընկերությանը հատկացված է մոտ 200 հեկտար հողատարածք։

## Տես նաև
* Կատար
* Կատարի դիվանագիտական ճգնաժամ (2017)

## Ծանոթագրություններ

## Արտաքին հղումներ
* 

Կատեգորիա:2008 հիմնադրումներ Կատարում
Կատեգորիա:Ներդրումային ֆոնդեր